Rikunarita-ORG/Wikinium huggingface dataset:
# Taksonomia

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

**DominioReinoTronkon/
divishonKlaseÓrdenFamiaGéneroEspesieTaksonomia** (Aruba: **taxonomia**) ta un tereno di biologia ku ta trata di haña, distinguí i deskribí, duna nòmber i klasifiká tur organismo bibu a base di karakterístikanan komun. Organismonan por wòrdu klasifiká den gruponan (*taxa*) i e gruponan aki ta haña un rango taxonómiko. Gruponan denter di un rango por wòrdu kombiná pa forma un rango mas haltu; esaki ta krea un herarkia taksonómiko.

E di kuater edision di *Systema naturæ* ('Sistema di naturalesa'), den kual naturalesa tabata organisa den tres reino di naturalesa (1744).
E rangonan prinsipal ku ta wòrdu usá den biologia moderno ta dominio, reino, divishon (tronkon), klase, orden, famia, género i espesie. E naturalista sueko Carl Linnaeus (1707–1778) ta wòrdu konsiderá e fundadó di taksonomia biológiko. El a desaroyá un sistema den kua organismonan tabata wòrdu klasifiká a base di karakterístikanan kompartí, i a diseñá nomenklatura binomial pa nombramentu di espesienan.

Nombramentu di espesie ta basá riba un sistema di sufiho. E famia di kual cododo (*Cnemidophorus arubensis*) ta pertenesé na dje ta por ehempel Teiidae. E sufiho *-idae* ta mará na famia di animal. E otro sufihonan por mira den e siguiente tabel.

Nombramentu di espesie: sufiho|  |  | Reino |
| --- | --- | --- |
|  |  | Mata | Alga | Beskem | Animal |
| Rango | Tronkon/
division | -phyta | -mycota |  |
| Suptronkon/
supdivision | -phytina | -mycotina |  |
| Klase | -opsida | -phyceae | -mycetes |  |
| Supklase | -idae | -phycidae | -mycetidae |  |
| Orden | -ales |  |
| Superfamia |  | -oidea |
| Famia | -aceae | -idae |
| Supfamia | -oideae | -inae |
| Supertribu |  | -itae |
| Tribu | -eae | -ini |
| Suptribu | -inae | -ina |
| Nota:** E rango di division ta diferente di tronkon den e forma cu e ta solamente utilisa pa identifika e reino di mata, e resto di e reino ta usa e rango di tronkon.* |

|  |
| --- |
| Fuente, nota i/òf referensia |
# Mata

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

| Mata |
| --- |
|  |
| Clasificacion taxonomico |
|
Dominio:
Eukaryota

*Clade*:
Archaeplastida

*Clade*:
Viridiplantae

 |
| Reino (biologia) |
| **Plantae** H. Copeland, 1956 |
|  |
| Imagen riba  Wikimedia Commons |
| Mata riba  Wikispecies |
| WoRMS |
| [Edita Wikidata] · [Manual] |

**Mata** ta organismonan bibo cu ta pertenece na e reino di Plantae. Mayoria mata ta uza luz solar pa produci nan mesun alimentacion, un proceso cu yama *fotosintesis*. Esaki ta sucede den partinan di e cel vegetal nombra *cloroplast*, cu ta contene un pigment berde yama *clorofil*. E cloroplastnan aki ta origina for di un cooperacion antiguo cu cyanobacteria (alga blauw). Mata ta usa carbon dioxido (CO2) i awa pa produci sucu pa energia. Algun mata, sinembargo, no ta tuma parti den e proceso di fotosintesis. Esakinan ta mata parasita cu ta obtene nan alimentacion for di otro matanan of *fungi* (beskem of paddenstoel), i no ta posee mas e gennan necesario pa fotosintesis.

Historicamente, manera den e obranan di Aristoteles e reino di mata tabata inclui tur ser bibo cu no tabata bestia, manera alga i fungi. Awendia, cientificonan ta usa un definishon mas smal. Fungi i alga no ta wordo considera mas como mata. Den biologia moderno ta referi na mata en general como e grupo *Viridiplantae*, of matanan berde. E grupo aki ta inclui alga berde i matanan di tera, manera *mos* (*Bryophyta*), dorna boket *Polypodiopsida* of *Polypodiophyta*), i mata di flor. Algun cientifico ta uza un definishon mas amplio basa riba dato genetico. E grupo aki, *Archeaplastida*, ta inclui tambe alga cora y *Glaucophyta*.

Tin mas o menos 380.000 especie conoci di mata, rond di 260.000 di nan ta produci simia. Matanan ta varia masha den tamaño, for di esnan chikito cu celnan singular pa e pal'i matanan mas halto. Mayoria di mata ta consisti di hopi cel, pero algun tipo di alga berde ta di un solo cel.

Mata berde ta produci gran parti di e zuurstof na Tera y ta e base pa mayoria ecosistema. Nan ta produci sucu cu ta provee energia pa otro organismonan. Hopi bestia ta come mata directamente of ta come un otro bestia cu ta alimenta riba mata.

Hende a bin ta cultiva grano, fruta y berdura pa miles di aña. Mata tambe ta wordo uza pa construccion, decoracion, skirbimento i medicina. E estudio cientifico di mata ta wordo yama botanica, un ramo di biologia.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Mata riba e Wikipedia ingles, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Mata vaskular

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Mata vaskular |
| --- |
|  |
| Klasifikashon taksonomiko |
|
Reino:
Plantae

Supreino:
Embryophyta

 |
| klade |
| **Tracheophyta** |
|  |
| Imágen riba  Wikimedia Commons |
| Mata vaskular riba  Wikispecies |
| WoRMS |
| [Editá Wikidata] · [Manual] |

E **mata vaskular** (nòmber sientifiko: **Tracheophyta**) ta un mata tereste (Embryophyta) ku bònder vaskular di transporte di líkido.

E transporte prinsipal den e matanan aki ta tuma lugá den dos direkshon ku:

1. Xilem ta transportá awa i mineralnan disolvé for di rais pa blachi.
2. Floèm ta transportá awa ku materia prima trahá dor di e blachinan pa e partinan kresiente di e mata ariba tera i bou'i tera.

Normalmente tin un sistema di rais den tera i partinan bèrdè ta riba tera òf den awa. E espesienan por varia den sais di algun milimeter te ku algun desénas di meter. Matannan vaskular ta komunmente habitá medio ambientenan terestre i akuatiko, i ta ménos kuantioso den ambiente marino (p.e., e genero *Zostera* un yerba di lama).

## Ekologia

Mayoria di matanan vaskular tin klorofil ku ta permití nan produsí materia prima for di karbondióksido (CO2) i awa ku lus di solo (fotosíntesis). Nutriente (fuera di CO2 for di aire, awa, mineral, i elementonan sobeshi) ta wòrdu apsorbá generalmente for di tera via rais, pero den matanan akuatiko predominantemente for di awa superfisial (tambe via blachi).

Tin hopi mata ku ta fèrfelu pa hende. Ehèmpel ta inkluí espesie ku ta kousa alergia di pólen, ta tóksiko, òf ta plama pa áreanan kaminda esaki no ta deseá, manera kunuku òf kanalnan di drenahe.

|  |
| --- |
| Fuente, nota i/òf referensia |
# PubMed

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| PubMed |
| --- |
|  |
| Idioma | Ingles |
| Fundashon  | 1997  |
|  |
| Wèpsait ofisial |
| Imágen riba  Wikimedia Commons |
| [Editá Wikidata] · [Manual] |

**PubMed** ta un databank grátis ku ta permití usuarionan pa buska i haña akseso na sitashon i resúmennan di literatura biomédiko i di siensia di bida. Su proposito ta pa sostene investigashon y mehorá salud, tantu global como personal.

E databank ta kontené mas ku 39 mion sitashon i resumen. Miéntras ku PubMed no ta *host* artíkulonan akádemiko ku teksto kompletu, sinembargo, e ta proveé mayoria be linknan pa e teksto kompletu ora nan ta disponibel via e wèpsaitnan di publikadó òf PubMed Central (PMC).

PubMed ta disponibel públikamente online for di 1996. El a wòrdu desaroyá i ta wòrdu mantené pa e Sentro Nashonal pa Informashon di Bioteknologia (*National Centern for Biotechnology Information*, NCBI), un divishon di e Biblioteka Nashonal di Medisina di Merka (*U.S. National Library of Medicine*, NLM), ku ta parti di e Institutonan Nashonal di Salú (*National Institute of Health*, NIH).

|  |
| --- |
| Fuente, nota i/òf referensia |
# Wikispecies

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Wikispecies |
| --- |
|  |
|  |
| Tipo | Direktorio di espesie |
| Idioma | multilingual |
| Propietario  | Fundashon Wikipedia |
| Fundashon  | 14 di sèptèmber 2004  |
| Fundadó | Benedikt Mandl, Jimmy Wales, Fundashon Wikipedia |
|  |
| Wèpsait ofisial |
| Imágen riba  Wikimedia Commons |
| [Editá Wikidata] · [Manual] |

**Wikispecies** ta un proyekto di Fundashon Wikimedia ku e mishon pa ta un direktorio liber di tur espesie. E ta kontené un katalòk taksonómiko di tur forma di bida manera bestia, mata, beskem, bakteria, organismo selular i otro formanan di bida. El a kuminsá dia 13 di sèptèmber 2004 i ta wòrdu desaroyá den kontakto estrecho ku otro proyektonan di wiki, spesialmente Wikipedia.

Wikispecies no ta un ensiklopedia i no tin teksto tokante espesie, sino ta ofresé un klasifikashon ku referensianan di literatura. Si Wikispecies publiká investigashon original den e sentido aki, e ta desviá for di Wikipedia kaminda esaki no ta permití. Wikispecies i Wikipedia ta referí bai bin na otro. Ora el a wòrdu fundá Wikispecies a determiná ku e no mag di ta fungi komo un *spin-off* di Wikipedia. E lema ta: “Wikispecies ta grátis. Pasobra bida ta dominio públiko!” Na momentu ku Wikidata ta kla, tin un plan pa pa inkorporá Wikispecies den esaki. Imágennan nobo mester wòrdu di upload na Wikimedia Commons, for di unda nan por wòrdu agregá na un artíkulo di Wikispecies segun nesesidat i sin mucho esfuerso. Komo un artíkulo di ehèmpel, Wikispecies ta menshoná Panthera tigris: un klasifikashon ku fuentenan i un imágen. Kontrali na Wikipedia, kontribuidónan di Wikispecies ta permití pa proveé ​​nan kuríkulo sientífiko òf lista di publikashon riba nan páginanan di usuario.

Wikispecies ta disponibel den 131 idioma i tabatin klasifikashonnan di mas ku 600.000 espesie te ku 30 di òktober 2018.

## Link eksterno

* Portada Wikispecies na ingles
* Portada Wikispecies na hulandes
* Portada Wikispecies na spaño

Mira tambe e kategoria Wikispecies di Wikimedia Commons pa mas dato mediatiko tokante di e tema aki.
# Wikidata

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Wikidata |
| --- |
|  |
|  |
| Idioma | multilingual |
| Propietario  | Fundashon Wikipedia |
| Fundashon  | 29 di òktober 2012  |
| Fundadó | Denny Vrandečić, Markus Krötzsch, Fundashon Wikipedia |
|  |
| Wèpsait ofisial |
| Imágen riba  Wikimedia Commons |
| [Editá Wikidata] · [Manual] |

**Wikidata** ta un proyekto di Fundashon Wikimedia bou di kual ta hasi disponibel un database komun basá riba teknologia RDF i ku ta wordu uza pa duna sosten na Wikipedia. E proyekto a wordu inisiá na 2012 dor di Wikimedia Alemania. Wikidata ta dirigi riba transferensia di konosimentu igual ku otro proyektonan di Fundashon Wikimedia.

En general e meta ta pa organisa datonan ku por wordu uza den artíkulonan riba Wikipedia i na otro lugá. Intenshon di Wikidata ta pa sirbi komo fuente komun di datonan.

E desaroyo di Wiidata a wordu finansiá pa un suma total di 1,3 mion euro dor di Allen Institute for Artificial Intelligence, Gordon & Betty Moore Foundation i Google Inc.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Wikidata riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |